Diari Oficial de la Generalitat Valenciana


Sumari del DOGV 5178, del 17-01-2006 (2005/14222)

RESOLUCIÓ de 28 desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta realitzada per l'Ajuntament de Benidorm a favor de la Generalitat Valenciana d'una parcel·la de 3.650 m² de superfície situada en la partida .Els Tolls. de Benidorm (Alacant), per a la construcció d'un centre de salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14996


Data del document
:   28-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Benidorm
    * propietat immobiliària
    * cultura regional
    * transmissió de la propietat

RESOLUCIÓ de 28 desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta realitzada per l'Ajuntament de Benidorm a favor de la Generalitat Valenciana d'una parcel·la de 3.650 m² de superfície situada en la partida .Els Tolls. de Benidorm (Alacant), per a la construcció d'un centre de salut. [2005/14964]  
L'Ajuntament de Benidorm, per acord plenari adoptat en sessió ordinària realitzada el dia 29 de novembre de 2002, va acordar la cessió gratuïta a la Generalitat Valenciana d'una parcel·la de la seua propietat, de 3.650 m² de superfície, sítuada en la partida .Els Tolls. de la dita població perquè la Conselleria de Sanitat construïsca un centre sanitari d'atenció primària així com la ubicació definitiva del SAMU.  
A proposta de la Conselleria de Sanitat, de data 10 d'agost del 2005, s'han iniciat els tràmits legals oportuns per a l'acceptació de la cessió i la seua formalització.  
Tenint en compte la naturalesa jurídica de l'immoble (bé de domini públic, segons la certificació expedida en data 11 de juny del 2005 pel secretari de l'ajuntament amb el vistiplau de l'alcalde), l'ajuntament transmet a la Generalitat Valenciana la propietat de l'immoble basant-se en el que disposa la disposició addicional onzena de la Llei 14/2005, de Patrimoni de la Generalitat Valenciana, en relació amb l'article 37 de la mateixa llei, que regulen la mutació demanial externa. Segons els esmentats preceptes, les entitats que integren l'administració local de l'àmbit territorial de la comunitat Valenciana podran afectar béns o drets demanials a un ús o servici públic competència d'una altra administració i transmetre-li la titularitat d'estos, quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que va motivar la mutació, i, per tant, conserve el caràcter demanial. Si el bé o dret no és destinat a l'ús o servici públic, o deixa de destinar-s'hi posteriorment, revertirà a l'administració transmetent, integrant-se en el seu patrimoni amb tots els seus drets i accessions.  
L'article 37.2 de la Llei de Patrimoni atribuïx la competència per a l'acceptació de les mutacions demanials al conseller d'Economia, Hisenda i Ocupació.   
En conseqüència, fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Benidorm de la parcel·la de 3.650 m² de superfície, sítuada en la partida .Els Tolls. de la dita població, que confronta: nord, en una línia de vuitanta-vuit metres amb quaranta-vuit centímetres, amb carrer en projecte paral·lela al ferrocarril FGV; sud, en una línia de noranta-quatre metres amb vuit centímetres, amb la parcel·la corresponent al col·legi públic .Els Tolls.; est, en una línia de quaranta-un metres, tres centímetres amb resta de la parcel·la de la qual se segrega, i oest, en una longitud de trenta-nou metres i vuitanta-cinc centímetres, amb resta de la finca matriu de la qual se segrega i parcel·la corresponent al col·legi públic .Puig Campana., la descripció de la qual és la següent: .Parcel·la de terreny de forma poligonal, en el terme de Benidorm, enclavada al nord de la Unitat d'Actuació núm. 2 del Pla General Municipal d'Ordenació Urbana de Benidorm, destinada a sistemes per a equipaments comunitaris..  
La finca de la qual s'ha segregat per l'ajuntament consta inscrita en el Registre de la Propietat de Benidorm número 3 al tom 942, llibre 89, foli 55, finca 10832, en virtut de l'escriptura publica atorgada per l'ajuntament davant del notari de l'Il·lustre Col·legi de València, el senyor José Ramón Rius Mestre, en data 25/9/2003, número de protocol 2325, escriptura en què, així mateix, es formalitza la cessió gratuïta a favor de la Generalitat (pendent d'inscripció).  
. Referència cadastral: 9360595KQ8711Y5321EG (part).  
La parcel·la s'accepta lliure de càrregues i d'arrendaments i al corrent de qualsevol impost i despesa.  
Segon  
La cessió gratuïta realitzada per l'Ajuntament de Benidorm s'efectua amb la condició de destinar la parcel·la a la construcció d'un centre sanitari destinat a atenció primària així com la ubicació definitiva del SAMU, i queda subjecta al que disposa l'article 37 i la disposició addicional onzena de la Llei de Patrimoni de la Generalitat Valenciana, tenint en compte la naturalesa jurídica de l'immoble que se cedix   
Tercer  
La parcel·la acceptada, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.   
València, 28 de desembre del 2005.. El conseller d'Economia, Hisenda i Ocupació: Gerardo Camps Devesa